### Beslutningstema

Der skal tages stilling til prioritering af udvalgets puljemidler i 2024.

### Historik

Klima-, Vækst- og Udviklingsudvalget godkendte på mødet den 6. april 2022, at modellen for driftstilskud og puljemidler fortsættes i 2022 efter samme retningslinjer som i 2021
I november 2022 besluttede Klima-, Vækst- og Udviklingsudvalget, hvordan midlerne i 2023 skulle prioriteres.

### Sagsfremstilling

Klima-, Vækst- og Udviklingsudvalgets har vedtaget en tilskudsmodel, der skal understøtte Tønder Kommunes Visions- og Strategiplan 2022-2025, hvor inddragelse af borgerne er et helt centralt fokusområde.

Tilskudsmodellen består af følgende:

·         at der afsat en ramme på 695.000 kr til driftstilskud og tilskud til digital formidling. Disse midler udbetales til lokalrådene efter indsendelse af regnskaber og generalforsamlingsreferater.

·         Der er afsat en ramme på 150.000 kr. i en driftspulje, hvorfra administrationen, efter ansøgning, kan bevillige midler til vedligeholdelse af mindre anlæg og driftsbygninger.

·         Der er afsat en ramme på kr. 450.000 kr. i en udviklingspulje, som administrationen bevilger, og som kan ansøges af lokalråd og foreninger i kommunen, såfremt deres ansøgninger stemmer overens med de af udvalget fastsatte temaer.

·         Der er afsat en ramme på kr. 500.000 kr. til gennemførelse af projekter beskrevet i LUP (lokale udviklingsplaner).

·         Ud over de kommunale midler til udvikling understøttes alle foreninger med adgang til fondsdatabasen Fonde.dk, og med understøttelse til fundraising fra [adresse] og fra andre kommunale konsulenter.

Forvaltningen anbefaler følgende temaer for uddeling i 2024 fra Udviklingspuljen;

Bæredygtighed, herunder Lokale klima og energiprojekter, biodiversitetsindsatser og andre indsatser der understøtter projekter der understøtter Tønder kommunes Klimahandleplan og vedrører både social, økonomisk og miljømæssig bæredygtighed. Dette indsatsområde indeholder f.eks. støtte til grønne indsatser, repairværksteder, grønne nabofællesskaber, energifællesskaber, delebiler, delecykler og lignende.

Bosætning, herunder indsatser for tiltrækning af nye borgere, modtagelse og velkomst af tilflyttere eller andre tiltag, der understøtter Tønder kommunes bosætningssrategi, der gør det attraktivt at bosætte sig i kommunens by- og landområder. Dette indsatsområde indeholder f.eks. støtte til initiativer, der udvikler attraktive bosætningsvilkår, velkomstpakker, sprogcaféer, mobilitetsprojekter og lignende.

Partnerskaber, herunder projekter der understøtter netværksdannelse på tværs af lokalområder, afprøvning af nye organiseringer, inddragelse af f.eks. erhverv eller turismeaktører i lokal udvikling. Dette indsatsområde indeholder f.eks. optimering af foreningsorganisering, uddannelse af frivillige, forsøgsprojekter, etablering af netværk, inddragelse af unge og lignende.

### Fagchefen for Plan og Udvikling indstiller,

|  |  |
| --- | --- |
| at | udvalget prioriterer de tre temaer Bæredygtighed, Bosætning og Partnerskaber som teamer for Udviklingspuljen 2024, og |
| at | udvalget formidler de tre temaer på dialogmødet med lokalrådene den 24. oktober. |

### Beslutning

Indstillingen godkendt.